burgasdotpro/wikipedia huggingface dataset:
Bahno (potok)

Bahno je potok na Záhorí, v centrálnej časti okresu Senica. Je to ľavostranný prítok Myjavy, meria 4,9 km a je tokom IV. rádu. Na hornom toku tečie územím CHKO Záhorie.
Prameň.
Preteká Borskou nížinou, pramení v podcelku Bor, severovýchodne od kóty 227,1 m v nadmorskej výške približne 215 m n. m., na katastrálnom území Borský Peter.
Opis toku.
Od prameňa tečie sprvu viac-menej na sever územím borovicových lesov, ďalej sa oblúkom stáča a prechodne tečie severovýchodným smerom. Sprava priberá krátky prítok vytekajúci z prameňa Hlavina, esovito sa stáča a pokračuje severoseverozápadným smerom popri samote Michálkovci na ľavom brehu. Následne preteká intravilánom obce Šajdíkove Humence, na dolnom konci obce už tečie opäť severoseverozápadným smerom a vstupuje do podcelku Myjavská niva. Na severnom okraji obce sa stáča najprv na západ, potom na severozápad a podteká železničnú trať Kúty – Trnava. Severozápadne od tejto obce sa v nadmorskej výške 177,8 m n. m. vlieva do Myjavy.
Igor Kišš

Dr.h.c. prof. ThDr. Igor Kišš (* 21. júl 1932, Uhrovec – † 15. január 2018, Bratislava) bol slovenský evanjelický farár, teológ a filozof upriamujúci sa na otázky morálnej teológie a filozofie.
Bol farárom v Bzinciach pod Javorinou, v Petržalke, v Šahách a vo Veľkých Levároch. V roku 1980 sa stal docentom na Slovenskej evanjelickej bohosloveckej fakulte, v roku 1987 bol vylúčený zo školy, bol mu odňatý titul docenta a mal zákaz publikovať v ČSSR. 
Po páde komunizmu sa v roku 1991 mohol znovu vrátiť na Evanjelickú bohosloveckú fakultu Univerzity Komenského a tu sa po druhýkrát habilitoval v odbore systematická teológia a bol vedúcim Katedry systematickej teológie (19911996) a dekanom fakulty (19972003). Je autorom koncepcie evanjelických anglických bilingválnych gymnázií na Slovensku. Je odborníkom na Martina Luthera, dogmatiku a etiku. V roku 1997 bol inaugurovaný za profesora teológie. Bola mu udelená zlatá medaila Univerzity Komenského a rakúsky prezident Thomas Klestil mu v roku 2004 udelil Čestný kríž 1. triedy za vedu a umenie a r. 2013 mu Univerzita Mateja Bela v Banskej Bystrici udelila čestný doktorát (Dr.h.c.). Zaslúžil sa o historické spracovanie evanjelickej sociálnej etiky, reorganizáciu evanjelického školstva a vybudovanie evanjelickej vojenskej pastoračnej služby na Slovensku. Etiku prednášal na Evanjelickej bohosloveckej fakulte v rokoch 19972006, kedy odišiel na dôchodok. Ako prívrženec kresťanského realizmu sa usiloval podložiť sekulárne riešenia všeľudských otázok teologickými argumentmi. Vo svojej tvorbe vychádzal predovšetkým z nemeckého myšlienkového prostredia, osobitne z nemeckej luteránskej teológie, najmä zo samotného Luthera. Z najnovších nemeckých teológov naň vplývali Paul Tillich, Dietrich Bonhoeffer, čiastočne Karl Barth a Albert Schweitzer. Nechal sa však inšpirovať okrem Biblie aj myslením Pierra Teilharda de Chardin, J. A. Komenského (najmä jeho Všenápravou), ako aj niektorými pravoslávnymi, židovskými a arabskými zdrojmi. Nie sú mu cudzie ani najnovšie výsledky prírodných vied, najmä fyziky, biológie, astronómie a medicíny.
Krucifix

Krucifix (z lat. "cruci fixus" – zavesený na kríži) je umelecké stvárnenie ukrižovaného Ježiša Krista. Skladá sa z kríža a korpusu Ježišovho tela.
Krucifix je najvýraznejším symbolom kresťanstva. Význam tohto symbolu vzrástol hlavne počas stredoveku, kedy na Západe úcta k ukrižovanému Kristovi bola najvýraznejším bodom kresťanskej náuky.
Najstaršie krucifixy sa nezaoberajú samotným Ježišovým utrpením, ale ukazujú Krista na kríži ako Boha v ľudskej podobe, ktorý nemôže trpieť, a ktorý „kraľuje z kríža“. Počas stredoveku v súvislosti s františkánskym hnutím sú zdôraznené Ježišove rany a jeho utrpenie.
Krucifix je možné nájsť v každom katolíckom kostole. Typický ráz českej i slovenskej krajiny utvárajú božie muky, ktoré sú v týchto krajinách asi najčastejším príkladom krucifixu v prírode. Krucifix tiež zdobí mnohé katolícke domácnosti – zvyk vešať krucifix na stenu však pochádza až z 18. storočia. Podobu krucifixu majú aj šperky ako symbol náboženskej príslušnosti alebo presvedčenia.
Joshua Goodall

Joshua Goodall (* 17. október 1985, Basingstoke, Spojené kráľovstvo) je súčasný britský profesionálny tenista.
Ross Hutchins

Ross Hutchins (* 22. február 1985, Londýn, Anglicko) je súčasný britský profesionálny tenista.
Kábul (rieka)

Kábul (po perzský: دریای کابل) je rieka v Afganistane a Pakistane. Je to pravý (západný) prítok rieky Indus a má dĺžku . Zásobuje vodou mesto Kábul práve tak ako aj mestá Džalalabad a Pešawar. Jej dôležité prítoky sú Pandžšír a Kunar.
Kábul pramení v Hindúkušach a preteká najprv Afganistanom. Keď na hraniciach do Pakistanu (vteká do Pakistanu asi severne od Chajbarského priesmyku), ústi do rieky Indus.
Seventh Avenue (Manhattan)

Seventh Avenue alebo po slovensky aj Siedma avenue je ulica v západnej časti Manhattanu v meste New York. Slúži ako dopravná tepna južne aj severne od Central Parku.
Yann Tiersen

Yann Tiersen (* 23. jún 1970, Brest) je francúzsky avantgardný hudobník a multiinštrumentalista. V jeho tvorbe sa často objavujú melódie klavíra, akordeónu, fúkacej klávesovej harmoniky a huslí. Preslávil sa skladbami k filmom "Amélia z Montmartru" a "Good bye Lenin!".
Hilmand (rieka)

Hilmand (iné verzie mena pozri pod Hilmand; po latinsky "Erymandrus"; po grécky "Erymanthos") alebo Tarnak je rieka v Afganistane a Iráne. Najdlhšia rieka Afganistanu. Prameň rieky sa nachádza v Hindúkuši okolo od Kábulu. Rieka ústi v Iráne do Sistánskeho jazera.
Hilmand tečie južným smerom od oblasti Hindúkuš. Rieka tečie pomerne nespojito a vlieva sa do močiara, ktorý je neďaleko Sistánskeho jazera neďaleko mesta Zábul. Tok má dĺžku okolo a tečie cez suchý púštny kraj.
DB

DB môže byť skratka výrazu:
dB môže byť skratka výrazu:
Db je skratka chemického prvku dubnium
Cerovský potok

Cerovský potok môže byť:
Herírúd

Herírúd / Harírúd (po perzsky) alebo Harirod (po paštsky?) alebo Tejen (názov v Turkménsku; staršie v prepise z cyriliky: "Tedžen") je rieka v Afganistane a v Turkménsku. Čiastočne tvorí aj hranicu oboch krajín s Iránom. Je dlhá . Povodie má rozlohu .
Priebeh toku.
Pramení v pohorí Kohi Baba v Afganistane v nadmorskej výške približne . Až k "Herátskej oáze" tečie ako horská rieka v úzkej doline. Oázou preteká v širokej doline. Pod oázou na afgansko-iránskej hranici opäť nadobúda horského charakteru. Dolina sa rozširuje v miestach, kde rieka tvorí iránsko-turkménsku hranicu a ďalej v Turkménsku už rieka tečie v širokej doline a vetví sa na prietoky a ramená. Rieka sa ztráca v púšti Karakum pod "Tedženskou oázou".
Vodný stav.
Zdroj vody je zmiešaný s prevahou snehového. Najvyššej vodnatosti dosahuje od marca do mája. Priemerný prietok vody pri Polehatume ( od ústia) je približne /s a maximálna /s. Od augusta do novembra rieka obvykle vysychá pod mestom Herát. Kalnosť vody dosahuje približne /m³. Rieka nezaŕza. Dolný tok je zavodňovaný z Karakumského kanála.
Využitie.
Voda z rieky sa využíva na zavlažovanie predovšetkým "Herátskej" a "Tedženskej oázy", pričom v prvej z nich je voda z rieky celkom využitá v období sucha a v druhej po zvyšok roku. V Turkménsku boli na rieke vybudované priehrady], ktoré regulujú prietok. Na rieke leží mesto Tedžen (Turkménsko).
Dolinský potok

Dolinský potok môže byť:
Faráh (rieka)

Faráh alebo Farráh je rieka na západe Afganistanu. Rieka pramení v pohorí Bande Bajan a tečie k Hílmandským močiarom na afgansko-iránskej hranici. Na rieke leží mesto Farráh.
Faráh

Faráh alebo Farráh môže byť:
Hilmand

Hilmand (po paštsky) resp. Helmand alebo Hírmand (po perzsky), v slovenských textoch spravidla Hílmand, iné verzie mena: namiesto -a- v druhej slabike je -e-, -u- alebo -o- (Helmend a podobne), môže byť:
Kérala

Kérala (po angl. "Kerala", po malajálamsky കേരളം) je jeden zo štyroch južných štátov Indie. 
Geografia.
Pozdĺž pobrežia sa na území štátu rozkladá nížina, ktorej povrch sa smerom do vnútrozemia dvíha až k úpätiu pohoria Kardamon s najvyššími vrchmi Anaimudi (Ánai Mudi; 2695 m), Nilgiri (2633 m), Anaimalai (2513 m). Tropickú monzúnovú klímu charakterizujú malé teplotné výkyvy v priebehu roka, priemerné mesačné teploty sú 20 až 30 °C a ročný úhrn zrážok je 2000 až 3000 mm. Najdaždivejšie obdobie pripadá na jún až august, keď prevláda juhozápadný monzún prinášajúci výdatné dažde. Hydrografickú sieť tvoria krátke rieky, stekajúce z pohorí do Indického oceánu. Medzi dlhšie patria Perijár (vyteká z vysoko položeného jazera Perijár (Periyar)), Ponnáni (Ponnani), a Beipur. Indický oceán do pevniny vbieha viacerými plytkými lagúnovitými zátokami, z ktorých väčšie sú Vembanad a Astnamudi. V močaristých územiach pobrežnej nížiny prevláda mangrová vegetácia a na horských úbočiach, exponovaných proti monzúnovému prúdeniu, vždyzelené porasty rovníkových dažďových pralesov s hojnými epifytmi a lianami.
Sououd-e-Melli

Sououd-e-Melli (čo po paštsky znamená "Národná hymna") bola národnou hymnou Afganistanu v rokoch 20062021. Text hymny napísal Abdul Bari Jahani a hudbu napísal Babrak Wassa.
Paštúnsky text.
&lt;poem lang="ps" dir="ltr" style="display: table; font-size: 1.2em; text-align: right;"&gt;
دا وطن افغانستان دی
دا عزت د هر افغان دی
کور د سولی کور د توری
هر بچی یی قهرمان دی
دا وطن د تولو کور دی
د بلوچو د ازبکو
د پښتون او هزاره وو
د ترکمنو د تاجکو
ورسره عرب، گوجر دی
پامیریان، نورستانیان
براهوی دی، قزلباش دی
هم ایماق، هم پشه ییان
دا هیواد به تل زلیژی
لکه لمر پرشنه آسمان
په سینه کی د آسیا به
لکه زره وی جاویدان
نوم د حق مودی رهبر
وایو الله اکبر وایو الله اکبر
&lt;/poem&gt;
Preklad.
&lt;poem&gt;
Dá watan Afghánistán day
Dá azat de har Afghán day
kór de sole, kór de túre
har bačay ye qahramán day
Da watan de ttolo kór day
de Baločo, de Uzbäko
de Paxhtun aw Hazaráwo
de Turkmano de Tajäko
Wor sara Arab, Gujär dí
Pámiriyán, Nuristáňán
Bráhuwi dí, Qizilbáš dí
ham Aimáq, Pašáyán
Dá hiwád ba tél ʒaleǧi
leka lmar pér šne ásmán
Pa siné ke de Ásyá ba,
leka zrrà wi Jáwidán
num de haq mó day rahbar
wáyu Alláhu Akbar, wáyu Alláhu Akbar
&lt;/poem&gt;
Slovenský preklad.
&lt;poem&gt;
Táto krajina je Afganistan,
je pýchou každého Afganca,
krajina mieru, krajina meča,
Jej synovia sú všetci odvážni,
Toto je krajina všetkých kmeňov,
Krajina Baluchov a Uzbekov,
Paštúnov a Hazarov,
Turkménov a Tadžikov,
spolu s Arabmi a Gudžarmi,
Pamircami, Nuristancami,
Brahuicami, a Kizilbashmi,
Tiež s Aimakmi a Pašajmi,
Táto krajina bude svietiť navždy,
ako slnko na modrej oblohe,
v hrudi Ázie,
zostane navždy ako srdce,
My budeme nasledovať jedného Boha,
My všetci volajme, "Alah je veľký!", my všetci volajme, "Alah je Veľký!"
&lt;/poem&gt;
Bitka 300 bojovníkov

Bitka 300 bojovníkov bol konflikt medzi Argosom a Spartou približne v roku 545 pred Kr. Obe strany sa pri nej dohodli na súboji svojich 300 najlepších bojovníkov, aby sa tak vyhli zbytočným stratám na životoch. Po krvavom súboji prežili len traja muži – dvaja z Argosu a jeden Sparťan. Muži z Argosu sa vyhlásili za víťazov, pretože ich prežilo viac, a vrátili sa domov. Sparťan však za víťaza vyhlásil seba, pretože bol jediným bojovníkom, ktorý udržal na bojisku svoju pozíciu a postavil vlastnými rukami "značku" víťazstva Sparty. 
&lt;br&gt;Argosu sa to samozrejme nepáčilo a tak nakoniec došlo k stretu oboch, zhruba rovnako silných armád. Sparta presvedčivo zvíťazila a získala kontrolu nad Thyreatisom.
O 125 rokov neskôr, v roku 420 pred Kr., v období pokoja medzi Peloponézskymi vojnami vyzval Argos Spartu na odvetu Bitky 300 bojovníkov; Sparta však odmietla.
Provincia (Afganistan)

Provincie alebo vilájety (po paštsky "wilájat"; po daríjsky "velájat") sú najvyššie administratívne jednotky Afganistanu. Afganistan pozostáva od 13. apríla 2004 z tridsaťštyri (34) provincií.
Každá z provincií má vo svojom čele guvernéra, ktorý je volený centrálnou vládou. Vďaka tejto decentralizácií moci sú však často práve guvernéri absolutistickými vládcami v danej provincii.
Zoznam provincií/vilájetov v paštčine (za lomkou v daríjčine, ak sa odlišuje):
Administratívne členenie Afganistanu

Afganistan je administratívne hierachicky rozdelený na:
Obce majú vo svojom čele 3 základné orgány – "malika" (akéhosi starostu), "miraba" (človek, ktorý sa stará o prídely pitnej vody) a "mullaha". V dnešnom Afganistane je však bežnejšia tá situácia, že obci vládne vlastník najväčšej časti pôdy v oblasti – tzv. "khan", a to aj napriek existencii voleného "malika" či "miraba".
Štátny znak Afganistanu

Štátny znak Afganistanu – objavil sa v nejakej forme na vlajke Afganistanu už od začiatku tohoto národa. Najpozoruhodnejšia neprítomnosť bola počas rokov osemdesiatych kedy vládol v krajine komunistický režim, a koncom rokov deväťdesiatych, počas vlády Talibanu.
Po páde Kábulu a prevzatia moci v krajine Tálibánom sa používa nový štátny znak.
Klaus Meine

Klaus Meine (* 25. máj 1948, Hannover, Nemecko) je nemecký spevák, textár a hudobný skladateľ, člen hard rockovej skupiny Scorpions. Na mnohých internetových stránkach zaoberajúcich sa hudbou sa Klaus Meine dostal do Top 100 najlepších rockových spevákov.
Klaus napísal väčšinu skladieb skupiny Scorpions a spolu s Rudolfom Schenkerom, ktorý k nim väčšinou zložil hudbu sú považovaní za autorské jadro skupiny. Medzi jeho najväčšie hudobné počiny ktoré napísal, patria piesne ako "Still Loving You", "Rock You Like a Hurricane", alebo azda najznámejšia pieseň ktorú napísal a tiež k nej zložil hudbu - "Wind Of Change". Pieseň bola začiatkom 90-tych rokov úspešným hitom.
V roku 1981 po turné k albumu "Animal Magnetism" stratil hlas. Musel chodiť na množstvo preškoľovaní, ale už bol aj tak rozhodnutý odísť. No vďaka podpore celej skupiny, ale najmä jeho dlhoročného priateľa a hlavného zakladateľa Scorpions Rudolfa Schenkera "hlas opäť našiel". V roku 1982 vydala skupina Scorpions nový album "Blackout" a po jeho vypočutí kritici vyhlásili, že Klaus má oveľa väčšie rozpätie hlasu ako mal predtým. Album "Blackout" získal množstvo prestížnych ocenení.
Pôsobil v skupinách Mushrooms, Copernicus a Shamrocks.
John Napier

John Napier (lat. "Neper"), (* 1550, Merchiston Castle pri Edinburghu – † 4. apríl 1617, Merchiston Castle) bol škótsky matematik, fyzik a astronóm.
Životopis.
John Napier bol najstarší syn škótskeho baróna Archibalda von Merchiston a svoje vzdelanie získal najprv na University of St Andrews. Potom údajne precestoval Európu a osvojil si vedomosti z matematiky a literatúry. V roku 1572 obdržal mnoho pozemkov svojho otca.
Považuje sa za objaviteľa logaritmu. Napísal knihu o logaritme (1614), ktorého podstatu vyvinul nezávisle od Švajčiara Joosta Bürgiho. Vo svojej knihe "Constructio" popísal nie celkom dokonalé pravidlá sférického trojuholníka, neskôr po ňom nazvané Napierové pravidlá. Vymyslel aj mechanickú pomôcku na počítanie tzv. Napierových kostí (niekedy nazývané Napierove kocky), ktoré je možné považovať za predchodcu kalkulátorov a kalkulačiek.
Lenar Iľdusovič Giľmullin

Lenar Iľdusovič Giľmullin, (* 17. jún 1985, Kazaň, vtedy ZSSR – † 22. jún 2007, Kazaň, Rusko) bol ruský futbalista tatárskeho pôvodu.
Bol obrancom ruského prvoligového tímu Rubin Kazaň (2003-2007) a zároveň aj členom reprezentačnej dvadsaťjednotky (2005-2007). 
V noci zo 17. na 18. júna havaroval pri ceste z oslavy svojich 22. narodenín, keď motocykel, na ktorom sedel ako spolujazdec, zišiel pri vysokej rýchlosti z cesty. Bol prevezený do nemocnice, kde ležal v kóme s poškodením mozgu. Večer 22. júna zraneniam podľahol.
Malajálamčina

Malajálamčina (മലയാളം malayāḷaṁ) je drávidský jazyk. Hovorí sa s ním hlavne v juhoindickom zväzovom štáte Kérala. Je to jeden z 23 indických oficiálnych jazykov. Hovorí ním okolo 36 miliónov ľudí. Hoci je veľmi podobná tamilčine, používa svoje vlastné písmo.
Bámján

Bámján alebo Bámíán (-po paštsky) alebo Bámiján (po dárijsky) môže byť:
Peter Wessels

Peter Wessels (* 7. máj 1978, Zwolle, Holandsko) je bývalý holandský profesionálny tenista. Počas svojej kariéry vyhral 1 turnaj ATP v dvojhre.
Dolinský potok (prítok Obradznovského potoka)

Dolinský potok je potok na Záhorí, preteká územím okresov Skalica a Senica. Je to pravostranný prítok Obrádznovského potoka, meria 7,2 km a je tokom VI. rádu.
Pramení v Chvojnickej pahorkatine, v podcelku Unínska pahorkatina, juhovýchodne od kóty 309,5 m v lokalite Bukovec, na území obce Unín, v nadmorskej výške približne 270 m n. m. Na hornom toku tečie juhojuhovýchodným smerom cez lokalitu Hladné nivy a zľavej strany priberá Holubinku (223,5 m n. m.). Následne sa stáča severojužným smerom, ďalej vytvára oblúk vypnutý na západ a tečie juhovýchodným smerom k obci Dojč. Potom podteká cestu II. triedy č. 500, preteká intravilánom obce, najprv smerom na juh, potom sa prechodne stáča na západ a ďalej opäť na juh. Po opustení intravilánu obce priberá zľava koryto oddeľujúce sa z ľavej strany od Koválovského potoka a pokračuje západným smerom. Západojuhozápadne od Dojča priberá pravostrannú Bištavu, stáča sa smerom na západojuhozápad a sprava ešte priberá dva krátke prítoky z juhovýchodného úpätia Uhlísk (262,5 m n. m.). Napokon sa stáča na juh a na okraji Borskej nížiny (podcelok Myjavská niva), východne od osady Hornovci na území obce Štefanov, ústi v nadmorskej výške cca 176 m n. m. do Obradznovského potoka.
Matthias Jabs

Matthias Jabs (* 25. október 1955, Hannover, Nemecko) je sólovým gitaristom nemeckej hardrockovej hudobnej skupiny Scorpions.
Matthias hral ako mladý v skupinách ako Lady a Fargo, no v roku 1979 sa mu podarilo vyhrať kasting na post sólového gitaristu do skupiny Scorpions (bol vybratý zo 140 záujemcov). Zložil niekoľko piesní napr. "To Be Number One" z albumu "Eye II Eye". Hudbu zložil k skladbe "Deep And Dark" z albumu "Unbreakable" zložil hudbu a spolu s frontmanom skupiny Klausom Meinom napísal aj text.
Prvý album, ktorý nahral so skupinou Scorpions (aj keď nie celý, keďže tri skladby nahrala skupina spolu s Michaelom Schenkerom), bol "Lovedrive". Spolu s Lovedrive už nahral dokopy 15 albumov, z toho 2 koncertné albumy. Matthias sa preslávil nielen výbornou technikou hry na gitare (je zaradený v mnohých rebríčkoch najlepších gitaristov), ale aj používaním talkboxu. Ten použil v skladbách "The Zoo", "To Be Number One", "Money And Fame", "Media Overkill" a "Can You Feel It". Jabs sa spolupracoval na tvorbe aj niekoľkých skladieb z albumu Humanity : Hour 1 ako napríklad We Were born to fly, The Game of Life.
Matthias používa najmä gitary :
Holubinka

Holubinka je potok na Záhorí, na rozhraní okresov Skalica a Myjava. Je to ľavostranný prítok Dolinského potoka, meria 2,9 km a je tokom VII. rádu.
Pramení v Chvojnickej pahorkatine, v podcelku Zámčisko, na juhojuhovýchodnom svahu vrchu Zámčisko (434,1 m n. m.) v nadmorskej výške približne 345 m n. m. Na hornom toku tečie juhojuhovýchodným smerom zalesneným územím Zámčiska, pričom vytvára hranicu medzi okresmi Skalica na pravom a Senica na ľavom brehu. Potom sa oblúkom stáča na juhozápad a sprava priberá prítok z južného úpätia vrchu Zámčisko. Následne sa stáča severojužným smerom, vstupuje do podcelku Unínska pahorkatina a preteká lokalitou Hladné nivy. Napokon sa stáča na juhozápad, vstupuje na územie okresu Senica a na západnom úpätí Repnísk (258,3 m n. m.), severne od obce Dojč, ústi v nadmorskej výške 223,5 m n. m. do Dolinského potoka.
Smrdácky potok

Smrdácky potok je potok na Záhorí, v centrálnej časti okresu Senica. Je to ľavostranný prítok Koválovského potoka, meria 2,9 km a je tokom V. rádu. 
Prameň.
Pramení v Chvojnickej pahorkatine, v podcelku Senická pahorkatina, priamo v kúpeľnom areáli obce Smrdáky v nadmorskej výške približne 230 m n. m. 
Opis toku.
Najprv tečie severojužným smerom, zľava priberá Záhučský potok a ďalej pokračuje juhojuhozápadným smerom. Na dolnom toku tečie v blízkosti obce Koválov na pravom brehu a juhovýchodne od tejto obce sa v nadmorskej výške cca 198,5 m n. m. vlieva do Koválovského potoka.
Petrov potok

Petrov potok je potok na Záhorí, v južnej časti okresu Senica. Je to pravostranný prítok Šaštínskeho potoka, meria 3,3 km a je tokom V. rádu. Tečie na území CHKO Záhorie.
Preteká centrálnou časťou Borskej nížiny, pramení v podcelku Lakšárska pahorkatina, na juhozápadnom svahu Dubníka (288,8 m n. m.), v lokalite Gočálovec v nadmorskej výške približne 248 m n. m. Od prameňa tečie sprvu na západ, pričom vytvára oblúk prehnutý na sever, následne sa stáča a pokračuje severozápadným smerom. Z pravej strany priberá najprv prítok spod Dubníka, potom potok Pod vrchom a stáča sa západným smerom. Ďalej podteká cestu II/590 a tesne pred svojim ústím sa stáča na severozápad. Do Šaštínskeho potoka sa vlieva severne od obce Lakšárska Nová Ves v nadmorskej výške cca 204 m n. m.
Jared Borgetti

Jared Francisco Borgetti Echavarría, známy aj pod kratším menom Jared Borgetti, (* 14. august 1973, Culiacancito) je mexický futbalista, v súčasnosti hrajúci za prvoligový klub Club de Futbol Monterrey.
Stal sa najlepším strelcom kvalifikácie na Majstrovstvá sveta vo futbale 2006, keď strelil 14 gólov. V mexickej reprezentácii debutoval v zápase proti Ekvádoru dňa 5. februára 1997. Odvtedy už zaznamenal 83 zápasov a 43 gólov.
Sekularizmus

Sekularizmus je svetonázor alebo ideológia, zameraný/á na spoločnosť ako takú a verejný život ako taký a ignorujúci náboženstvo, prípadne aj požadujúci striktné oddelenie spoločnosti a verejného života - najmä štátu - od cirkvi. Pojem sa niekedy zamieňa s pojmom sekularizácia (zosvetštenie) a sekulárnosť (svetskosť).
Brownov pohyb

Brownov pohyb je neustály neusporiadaný chaotický pohyb častíc. Prvýkrát ho zaznamenal v roku 1827 botanik Robert Brown, ktorý pozoroval správanie peľových zrniečok v tuši.
Pravú podstatu tohto javu objasnil v roku 1905 Albert Einstein. Vychádzal pritom z kinetickej teórie látok. Molekuly v roztoku sa pod vplyvom tepelného pohybu neustále zrážajú, pričom smer a sila týchto zrážok sú náhodné a vďaka tomu je aj poloha častíc náhodná.
Brownov pohyb sa dá opísať štatistickými matematickými metódami.
Rozsutec

Rozsutec môže byť:
Travertín

Travertín je druh vápenca, vznikajúceho vyzrážaním zo sladkovodných minerálnych, prípadne termálnych prameňov. Mineralogicky je zložený z aragonitu, ktorý však býva prekryštalizovaný do trigonálnej modifikácie kalcitu, najčastejšia prímes býva limonit. 
Termín "travertín" pochádza talianskeho slova "travertino", čo označuje vápencový kameň.
Vznik.
Travertín vzniká sedimentáciou, vyzrážaním z vôd obohatených na CaCO3. Na jeho tvorbe sa môžu výrazne podieľať riasy, alebo rastliny, ktoré z vody odoberajú CO2, čím je urýchlené vyzrážavanie CaCO3. Prostredia vzniku travertínov sú však rôzne. Väčšinou sú viazané na prechod vody karbonátovými horninami. Bežné sú pri výveroch minerálnych vôd pozdĺž mladých zlomových línií. V podzemnom krase dochádza k veľmi pomalému vyzrážavaniu z presakujúcich vôd, čím vznikajú sintrové kvaple. Za spoluúčasti organizmov môžu vznikať aj v tečúcej vode potokov a riečnych dolín a nív, najčastejšie na úpätí svahov. Diageneticky premenený starši travertín sa mení na vápenec. Travertíny často obsahujú odtlačky rastlín (inkrustácia), alebo i dobre zachované fosílie. V okolí pramenísk vznikajú travertínové kopy, alebo v údoliach kaskády (napr. Staré Hory). Travertín vzniká aj v súčasnosti. Priesakom minerálnych vôd do štrkových súvrství vznikajú travertínové zlepence.
Textúra a štruktúra.
Pre travertíny je charakteristická pórovitá štruktúra. Farba horniny je premenlivá v závislosti od prímesí. Môže byť biely až svetložltý, prípadne svetlosivý, fialový. Levický zlatý ónyx je navyše páskovaný.
Výskyt.
Slovensko.
Na Slovensku sa vyskytujú travertíny prevažne holocénneho veku v okolí Ružomberka (Bešeňová, Lúčky), Levíc, Gánoviec, Sliača a Spišského Podhradia (Dreveník, Sivá Brada), Vyšné Ružbachy. V Bešeňovej a Sivej Brade sa tvorí ešte aj dnes. Travertíny známe z okolia Levíc sa ťažili a boli známe ako levický zlatý ónyx, ktorý je pruhovaný. Dreveník je spolu s travertínovou kopou Spišský hradný vrch, na ktorej stojí Spišský hrad súčasťou svetového dedičstva UNESCO.
Zahraničie.
Významné objemy travertínov sa nachádzajú v Taliansku v Tivoli blízko Ríma. Práve skomolenina geografického názvu mesta Tivoli, ktoré sa za rímskych čias nazývalo Tibur sa stala označením pre travertín. V Chorvátsku, budujú tieto horniny 16 veľkých prírodných hrádzí, Plitvických jazier. Podobné prírodné hrádze sa nachádzajú v Afganistane v Band-i-Amir, v Číne v údolí Huang Long, ale aj v Semuc Champey v Guatemale a Pamukkale v Turecku.
Využitie.
Travertíny sa využívajú ako stavebný a obkladový kameň. Toto využitie je bežné aj na Slovensku, pretože tu patria travertíny medzi najmladšie horniny a teda aj najmenej postihnuté tektonickými procesmi, vďaka čomu nie sú popraskané. Z tohto dôvodu sú aj zaujímavým objektom výskumu neotektoniky, ktorá skúma najmladšie tektonické procesy. Tektonický výskum zlomov a puklín v travertínoch je označovaný ako travitonika.
Ghaznovci

Ghaznovci bola turkická dynastia, ktorá v rokoch 977 až 1187 vládla sunnitskému štátu dnes nazývanému Ghazníjsky sultanát. Ríša sa nachádzala v dnešnom Afganistane, časti severnej Indie a Chorasáne (Irán). Dynastia je pomenovaná podľa sídla Ghazní s historickým slovenským názvom Ghazna v provincii Ghazní. Dynastiu založil Sebüktigin.
Zoznam členov dynastie:
Marc-Antoine Charpentier

Marc-Antoine Charpentier (* 1643, Paríž, Francúzsko – † 24. február 1704, Paríž) bol francúzsky hudobný skladateľ obdobia baroka.
Životopis.
Charpentier sa narodil na predmestí Paríža v rodine kráľovského pisára. Otec mal vzhľadom na svoje povolanie vplyvné známosti v najvyšších politických kruhoch Paríža. Marc-Antoine získal veľmi dobré vzdelanie s najväčšou pravdepodobnosťou v jezuitskej škole. V osemnástich rokoch sa zapísal na štúdium práv v Paríži.
V rokoch 1667 až 1669 sa Charpentier zdržiaval v Ríme a študoval hudbu u Giacoma Carissimiho. Nezaručená legenda hovorí, že pôvodne odišiel do Ríma študovať maliarstvo, ale Carissimi odhalil jeho hudobný talent a presvedčil ho, aby sa radšej venoval hudbe. Po návrate do Paríža pracoval ako skladateľ pre Mariu de Lorraine, vojvodkyňu de Guise až do jej smrti v roku 1688. V tom čase skomponoval veľké množstvo duchovnej hudby (pre omše a žalmy, hymny, motetá, Magnificat), ale tiež mnoho javiskových diel na svetské námety.
Počnúc rokom 1672 začal Charpentier spolupracovať s Molièrom, ktorý sa v tom čase nepohodol so svojim dovtedajším hudobným skladateľom Jean-Baptiste Lullym. Bol aj učiteľom hudby Philippa, vojvodu z Chartres. V roku 1683 ocenil kráľ Ľudovít XIV. jeho scénickú hudbu a udelil mu doživotnú rentu.
V 80. rokoch pôsobil Charpentier ako riaditeľ chóru v jezuitskom kostole sv. Ľudovíta v Paríži a od roku 1698 vykonával túto prestížnu funkciu v Sainte Chapelle až do svojej smrti v roku 1704.
Dielo.
Charpentier si vytvoril svoj vlastný štýl, ktorý sa ťažko vtesnáva do kategórií hudby tých čias. Mnoho jeho drobnejších skladieb pre dva hlasy a continuo pripomína vtedajšie talianske kantáty. Charpentier ich nazýval "air sérieux" alebo "air à boire", zatiaľ čo názov kantáta ponechal skladbám v typickom talianskom štýle.
Jeho najznámejšia skladba Prelúdium k "Te Deum" (H. 146) sa stala zvučkou Eurovízie a úvodnou skladbou pravidelných viedenských novoročných koncertov.
Dielo Marca-Antoine Charpentiera katalogizoval až v súčasnosti Hugh Wiley Hitchcock. V roku 1982 vydal v Paríži publikáciu "Les Oeuvres de Marc-Antoine Charpentier: Catalogue Raisonné", ktorá sa stala všeobecne používaným zoznam skladateľových diel.
Duchovná hudba.
Medzi duchovnými skladbami nájdeme 11 omší, veľké množstvo žalmov, antifón, sekvencií a viac než 200 motet. Rovnako jeho ouvertúry, symfónie a celý rad ďalších inštrumentálnych skladieb boli pôvodne určené pre chrámové prevedenie. 
Najdôležitejšie skladby:
Zoznam starostov, predsedov a primátorov Lučenca

Toto je zoznam starostov (richtárov), predsedov MNV, predsedu direktória a primátorov Lučenca.
ISO 639

ISO 639 je norma ISO, ktorá uvádza zoznam kódov pre názvy jazykov.
Štandard ISO 639 sa skladá z rôznych častí, z ktorých prvé tri sú vydané a ďalšie tri sú v konečnej fáze schvaľovania.
Štandard ISO 639-3 je nadmnožinou štandardu ISO 639-1 (týka sa zoznamu jazykov; kódy totiž rovnaké nie sú), nie je však nadmnožinou štandardu ISO 639-2. Štandard ISO 639-2 totiž obsahuje aj kódy pre skupiny jazykov, ktoré v štandarde ISO 639-3 nie sú. Štandard ISO 639-2 tiež niektorým jazykom priraďoval dva kódy, jeden (B) vychádzajúci z anglického názvu jazyka a druhý (T) vychádzajúci z názvu jazyka v ňom samom. Jazykom, ktoré majú v štandarde ISO 639-2 tieto dva kódy rôzne, priraďuje štandard ISO 639-3 kód T.
Mužská štvorhra na Wimbledone 2007

Mužská štvorhra na Wimbledone 2007 sa hrala ako súčasť Wimbledonu 2007 od 27. júna do 8. júla. Súťaže sa zúčastnilo 64 párov, z toho 16 nasadených. Víťazmi sa stali Clément a Llodra, ktorí vo finále vyhrali nad obhajcami titulu, párom Bob Bryan, Mike Bryan 6:7, 6:3, 6:4, 6:4.
Hopmanov pohár 2005

Hopmanov pohár 2005 bol sedemnásty ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev svetovej skupiny vrátane víťaza kvalifikácie ázijského regiónu. Prvé zápasy sa odohrali 1. januára 2005 a finálové zápasy 8. januára 2007 na dvorcoch Burswood Entertainment Complex v austrálskom Perthe. Víťazom sa stalo družstvo Slovenska, Daniela Hantuchová a Dominik Hrbatý, ktoré vo finále porazilo družstvo Argentíny. Bolo to druhé víťazstvo Slovenska na Hopmanovom pohári. Bojov v základných skupinách sa zúčastnilo aj družstvo z Afriky, Zimbabwe, ktoré však prehralo s družstvom Holandska 1-2.
Zóny odolnosti

Zóny odolnosti rastlín (z anglického hardiness zone) sú zóny, ktoré určujú geografické regióny, v ktorých je schopný daný rastlinný druh existovať. Definované sú teplotnou odolnosťou rastliny a minimálnou teplotou, ktorú je druh schopný prežiť.
Zóny boli po prvýkrát vytvorené United States Department of Agriculture (USDA) a následne boli prevzaté aj pre ostatné regióny sveta. Určené sú minimálnou teplotou nameranou počas zimy (definované ako priemerná minimálna ročná teplota). Takže ak 5 po sebe idúcich zím je minimálna zimná teplota −14 °C, −12 °C, −8 °C, −16 °C, a −13 °C znamená to, že výsledna minimálna teplota je −12.6 °C, a územie patrí do zóny 7.
Väčšina územia Slovenska a Česka patrí do zóny 6, najvyššie polohy do zóny 5.
Výhody a nevýhody.
Zóny odolnosti sú užitočné v mnohých prípadoch, pretože extrémne (najnižšie) zimné teploty sú hlavným faktorom ovplyvňujúcim prežívanie rastlín a rozhodujú o tom, či sa dá druh pestovať vonku vo voľnej pôde na danom mieste alebo nie. Najväčšou nevýhodou je, že v tejto škále nie sú započítavané letné teploty. Takto miesta, ktoré môžu mať rovnakú minimálnu zimnú teplotu, ale výrazne rozdielne letné teploty, budú spadať do rovnakej zóny. Preto napríklad Shetlandy a južná Alabama, obe sú v zóne 8 a 9 a majú rovnaké zimné minimá, ale ich klíma je veľmi rozdielna. V lete kontinentálna klíma Alabamy je o 20 °C teplejšia ako oceánická klíma Shetland, a preto len malé množstvo rastlín sa dá pestovať na oboch miestach. Shetlandy majú 1 až 8 dní v roku teplotu nad 30 °C, zatiaľ čo Alabama 61 až 150. V praxi to znamená, že druh, ktorý sa dá pestovať v USA a bez problémov jeho semená dozrievajú, sa na Shetlandich pestovať nedá, pretože mu nikdy nedozrejú semená.
Austrália, hoci je obklopená oceánom, je suchšia než Európa alebo USA. Čísla stupnice odolnosti v Austrálii sú iné ako pre USA, ale obe stupnice sú vzájomne prevoditeľné.
Odolnosť rastlín znamená schopnosť prežívania rastlín v podmienkach určitého miesta, vrátane odolnosti voči teplu, pôdnej vlhkosti, zrážkam a pod. Mapy odolnosti vyjadrujú iba odolnosť voči nízkym teplotám, a sú veľmi zjednodušené (neberú do úvahy mikroklimatické rozdiely). Napríklad sú rastliny zasiahnuté viac jednou extrémne nízkou nočnou teplotou alebo počet mrazových dní (teda dĺžka zimy) je dôležitejšia? V skutočnosti oba faktory sú dôležité. Ďalší aspekt je, že rastlina môže nejaký čas prežiť v danom území ale jeden zriedkavý mrazový deň ju môže zabiť.
Nízka teplota nie je jediný faktor ovplyvňujúci prežitie rastlín. Rovnako dôležitá je aj vysoká letná teplota, zrážky, pôdna reakcia, pôdna teplota. Taktiež mnohé rastliny aby kvitli a teda mohli vytvoriť semená a v danom území tak dlhodobo prežívať potrebujú, potrebujú určitý pomer dňa a noci.
Three Days Grace (album)

Three Days Grace je prvým vydaným albumom kanadskej kapely Three Days Grace.
One-X

One-X je druhým albumom kanadskej kapely Three Days Grace .
Hopmanov pohár 2006

Hopmanov pohár 2006 bol osemnásty ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev svetovej skupiny a víťaz kvalifikácie ázijského regiónu. Prvé zápasy sa odohrali 30. decembra 2005 a finálové zápasy 6. januára 2006 na dvorcoch Burswood Entertainment Complex v austrálskom Perthe. Víťazom sa stalo družstvo Spojených štátov, Lisa Raymondová a Taylor Dent, ktoré vo finále porazilo družstvo Holandska, ktoré postúpilo z kvalifikácie. Michaëlla Krajiceková zvíťazila v dvojhe žien a Taylor Dent porazil Petra Wesselsa. Rozhodovalo sa v zmiešanej štvorhre, ktorú tesne vyhral americký pár.
Boeing B-29 Superfortress

Boeing B-29 Superfortress bol americký štvormotorový vrtuľový ťažký bombardér, ktorý skonštruovala spoločnosť Boeing a ktorý používali najmä Spojené štáty počas druhej svetovej a kórejskej vojny. Superfortress, pomenovaný v narážke na svojho predchodcu B-17 Flying Fortress, bol určený na strategické bombardovanie vo veľkých výškach, ale vynikal aj pri nočnom bombardovaní zápalnými bombami v malých výškach a pri zhadzovaní námorných mín na blokádu Japonska. Bombardéry B-29, s prezývkami "Enola Gay" a "Bockscar", zhodili atómové bomby na Hirošimu a Nagasaki. Sú to jediné lietadlá, ktoré zhodili jadrové zbrane v boji.
Bol jedným z najväčších lietadiel druhej svetovej vojny a vybavili ho v tom čase najmodernejšími technológiami, ktoré zahŕňali pretlakovú kabínu, dvojkolesový trojstopý podvozok a analógový počítačom riadený systém riadenia paľby, ktorý umožňoval jednému strelcovi a dôstojníkovi riadenia paľby riadiť štyri vzdialené guľometné veže. Náklady na vývoj a výrobu sa vyšplhali na 3 miliardy dolárov, čo výrazne prevyšovalo náklady na projekt Manhattan vo výške 1,9 miliardy dolárov. Z B-29 sa tak stal najdrahší projekt celej vojny. Lietadlá B-29 zostali v službe v rôznych úlohách počas celých 50. rokov a po vyrobení 3 970 kusov boli začiatkom 60. rokov vyradené. Niekoľko z nich sa používalo aj ako lietajúce televízne vysielače spoločnosti Stratovision. Britské kráľovské letectvo lietalo na strojoch B-29 so služobným názvom "Washington" od roku 1950 do roku 1954, kedy do služby vstúpilo lietadlo Canberra s prúdovým pohonom.
B-29 bol predchodcom série bombardérov, transportných, tankovacích, prieskumných a cvičných lietadiel vyrábaných spoločnosťou Boeing. Napríklad lietadlo B-50 Superfortress "Lucky Lady II" s novými motormi sa v roku 1949 počas 94-hodinového letu stalo prvým lietadlom, ktoré bez medzipristátia obletelo svet. Po dopravnom lietadle Boeing C-97 Stratofreighter, ktoré prvýkrát vzlietlo v roku 1944, nasledoval v roku 1947 jeho variant pre komerčné lety, Boeing Model 377 Stratocruiser. Tento prechod z bombardéra na dopravné lietadlo bol podobný vývoju B-17/Model 307. V roku 1948 spoločnosť Boeing predstavila tankovacie lietadlo KB-29, po ktorom nasledoval v roku 1950 model KC-97, odvodený od Modelu 377. Línia nadrozmerných nákladných variantov Stratocruisera, Guppy/Mini Guppy/Super Guppy, naďalej slúži v NASA a u iných prevádzkovateľov. Sovietsky zväz vyrobil 847 lietadiel Tupolev Tu-4, nelicencovanej reverznej kópie B-29. Dvadsať lietadiel B-29 je vystavených ako statické exponáty, ale len dve, "FIFI" a "Doc", stále lietajú.
Hopmanov pohár 2004

Hopmanov pohár 2004 bol šestnásty ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev svetovej skupiny a víťaz regionálnej kvalifikácie. Prvé zápasy sa odohrali 3. januára 2004 a finálové zápasy 10. januára 2006 na dvorcoch Burswood Entertainment Complex v austrálskom Perthe. Víťazom sa stalo družstvo Spojených štátov, Lindsay Davenportová a James Blake, ktoré vo finále porazilo družstvo Slovenska. Na turnaji sa zúčastnilo aj družstvo Kanady, ktoré v boji o postup do skupiny dvakrát prehralo s Maďarskom.
Ságelský potok

Ságelský potok je potok na Záhorí, v centrálnej časti okresu Senica. Je to ľavostranný prítok Myjavy, meria 6,6 km a je tokom IV. rádu.
Prameň.
Pramení v Borskej nížine západne od kóty 296,9 m, na území obce Borský Mikuláš, v nadmorskej výške približne 255 m n. m.
Smer toku.
Na hornom toku tečie severozápadným smerom, na západnom okraji intravilánu Borského Mikuláša tečie na krátkom úseku na sever. Za obcou pokračuje sprvu západoseverozápadným, tesne pred ústím opäť severozápadným smerom.
Ústie.
Do Myjavy sa vlieva východne od mesta Šaštín-Stráže v nadmorskej výške 169,2 m n. m.
Trinacromerum

Trinacromerum (staršie Ceraunosaurus, Piratosaurus) je vyhynutý rod dlhokrkých plesiosaurov z čeľade Polycotylidae. Bol asi 3 metre dlhý a žil v neskorej kriede na území dnešného Kansasu, USA.
Ostriež

Ostriež môže byť:
Baranec

Baranec môže byť:
Baranec (vrch v Malých Karpatoch)

Baranec je vrch v geomorfologickom celku Malé Karpaty. Vrch leží v Chránenej krajinnej oblasti Malé Karpaty.
Nachádza sa na severnom okraji podcelku Brezovské Karpaty a dosahuje nadmorskú výšku Od zvyšku pohoria na juhu je odrezaný údolím potoka Bystrina. Vypína sa nad mestom Brezová pod Bradlom, má pravidelný oválny pôdorys, južné svahy spadajúce do údolia Bystriny sú o niečo strmšie ako severné.
Ostriež (vrch v Malých Karpatoch)

Ostriež je vrch v geomorfologickom celku Malé Karpaty.
Nachádza sa na severnom okraji podcelku Brezovské Karpaty a dosahuje nadmorskú výšku Od zvyšku pohoria na juhu a východe je masív oddelený údolím Brezovského potoka, ktorý tu vytvára oblúk. Vrch leží na území mesta Brezová pod Bradlom, juhojuhozápadne od centra mesta. Vrch má takmer pravidelný oválny pôdorys, najstrmšie sú východné svahy a je prevažne zalesnený.
Priamo na južnom úpätí vrchu sa nachádza železničná stanica Brezová pod Bradlom.
Barbar

Barbar (asi z gréckeho "barbaroi" - škrek vtákov) je označenie, ktoré Gréci a Rimania pôvodne používali pre cudzincov, hovoriacich nezrozumiteľnou rečou. Postupne však, najmä od grécko-perzských vojen, dostávalo toto označenie čoraz výraznejšie hanlivú príchuť, vo význame nevzdelaný, necivilizovaný, neľudský, surový a podobne.
Od Grékov prevzali tento pojem okolo 3. storočia pred Kr. Rimania "(barbarus)", označujúc ním príslušníkov bez grécko-rímskej vzdelanosti. V tej dobe toto označenie zdedili niektoré severoafrické kmene a dodnes ho používajú na vlastné pomenovanie (Berberi).
Dnes sa týmto pojmom pejoratívne označuje surovec, nevzdelanec a pod.
Tímúr

Tímúr (ďalšie mená pozri nižšie; * 8. apríl 1336, Shahrisabz, Uzbekistan – † 18. február 1405, Otrar) bol stredoázijský dobyvateľ z kmeňa Barlas, ktorý bol pôvodne mongolský, ale medzičasom hovoril po turkicky (=turkotatársky), nebol nomád a mal pôvodne turkickú a moslimskú kultúru. Založil dynastiu Tímúrovcov. S legendárnou krutosťou vytvoril obrovskú ázijskú ríšu (Tímúrova/Timurova/Tamerlánova ríša) medzi Osmanskou ríšou a Indiou, ktorá sa po jeho smrti čoskoro rozpadla. Ríša zahŕňala strednú Áziu, územie dnešného Iránu, Iraku, Afganistanu, Sýrie a stredoázijských postsovietskych republík. Bol mimoriadne krutým dobyvateľom, za jeho armádou zostávala spálená zem a hromady mŕtvol.
Mená.
Jeho turkicko-mongolské mená sú: Timur, Temür a podobne (čo znamená „železo“). Po čagatajsky a zrejme teda pôvodne sa volá Témór. Po perzsky sa volá Tímúr(e) Lang („Timur krívajúci“). Po svadbe sám seba označoval Tímúr(e) Gurkání. V Európe a USA sa zvykne označovať Tamerlán (po anglicky aj Tamberlaine), čo je skomolenina z Tímúr Lang. Jeho čestný titul, pod ktorým ho uvádzajú moslimské zdroje, je Amíre Kabír. Iné mená sú Tímúr/Timur Lenk, Tímúr/Timur(i) Leng; Timur Barlas, Timur bin Taraghaj Barlas (podľa jeho pôvodného kmeňa Barlas); Amír Timur/Tímúr/Temür, Aksak Timur/Tímúr; Tímúr/Timur Chán. Na Slovensku je známy najmä ako Tamerlán, Tímúr alebo Timur.
Život.
Mladosť a počiatok kariéry.
Narodil sa pri Samarkande v kmeni Barlas. Vyrástol v kultivovanej islamskej spoločnosti v Transoxiane. Tvrdil o sebe, že je potomkom legendárneho mongolského dobyvateľa Džingischána, je to však málo pravdepodobné. Viesť svoj pôvod až k zakladateľovi dovtedy najväčšej svetovej ríše siahajúcej od Čierneho mora k Tichému oceánu patrilo v tých časoch v lepších stredoázijských kruhoch jednoducho k bontónu.
Už ako mladík sa vďaka nesporným vojenským schopnostiam a odvahe presadil na dvore čagatajského chána, vládcu jednej z častí, na ktoré sa mongolská ríša rozdelila. V roku 1369 Timur chána zvrhol a rozhodol sa Džingischánovu ríšu vzkriesiť.
Ako sídelné mesto si vybral Samarkand, starobylé centrum bohatnúce z obchodu po Hodvábnej ceste. V záujme svojho cieľa začal desaťročia sústavných a aj na tie časy výnimočne krvavých vojenských výprav, ktorými si podmanil všetky okolité štáty.
Po smrti Timura.
Po Timurovej smrti sa vnútorne nesúdržná ríša skoro rozpadla, jeho potomkovia Timúrovci však ešte sto rokov ovládali časť strednej Ázie a dnešného Afganistanu. Vynikol medzi nimi jeho vnuk a jeden z najväčších vedcov stredoveku Ulug-beg, ktorý zo Samarkandu na krátko vybudoval jedno z vedeckých centier sveta. Založil tu univerzitu a postavil slávnu hvezdáreň. "Ríše sa rozpadnú, náboženstvá pominú, ako hmla, len veda žije a je večná", tvrdil podľa tradície mierumilovný potomok krvavého dobyvateľa.
Iný Timurov vzdialený potomok Bábur zopakoval v roku 1526 výpravu do Indie, kde založil Ríšu Veľkých Mughalov, ktorá pretrvala tristo rokov až do príchodu Britov.
Odkaz.
Dnes je Tímúr polooficiálnym patrónom postsovietskeho Uzbekistanu, čo oficiálni dejepisci prezentujú ako priameho následníka jeho ríše a diktátorského prezidenta Islama Karimova ako novodobého Tímúra.
Hopmanov pohár 2003

Hopmanov pohár 2003 bol pätnásty ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev svetovej skupiny a víťaz regionálnej kvalifikácie. Prvé zápasy sa odohrali 28. decembra 2003 a finálové zápasy 4. januára 2006 na dvorcoch Burswood Entertainment Complex v austrálskom Perthe. Víťazom sa stalo družstvo Spojených štátov, Serena Williamsová a James Blake, ktoré vo finále porazilo družstvo Austrálie. Na turnaji sa zúčastnilo aj družstvo Paraguaja, ktoré v boji o postup do skupiny prehralo s Uzbekistanom.
Mughali

Mughali alebo Moguli (moguli) alebo Veľkí Mughali alebo Veľkí Moguli bola moslimská dynastia, ktorá v rokoch 1526 až 1858 (s prerušením) vládla štátu dnes nazývanému Ríša (Veľkých) Mughalov/Mogulov alebo Ríša mogulov alebo Mughalská/Mogulská ríša. Ríša sa nachádzala v dnešnom Afganistane, Pakistane a severnej (neskôr celej) Indii a patrila medzi najvýznamnejšie svetové mocnosti 17. storočia. O jej rozvoj sa zaslúžil najmä Akbar Veľký (1556 - 1605).
Mughalskú ríšu založil stredoázijský dobrodruh Bábur, ktorý ako trinásťročný prišiel o rodné panstvo v oblasti Samarkandu. Po viac ako desiatich rokoch potuliek a neúspešných pokusoch získať si nové kráľovstvo sa v roku 1504 podnikavý mladík zmocnil afganského Kábulu a jeho okolia.
Stredoázijských kočovníkov vždy lákala susedná bohatá a ľudnatá India. Bábur nebol výnimkou. V roku 1526 porazil najvýznamnejšieho panovníka oblasti, dillíjskeho sultána a založil si tu vlastný štát. Bábur bol po otcovi priamy potomok dobyvateľa Tímúra, po matke dokonca odvodzoval svoj pôvod od legendárneho Džingischána. Sám sa považoval za Turka. Meno ním založenej dynastie však pochádza od perzského označenia pre Mongolov.
Akbar bol Báburovým vnukom. Keď sa v roku 1542 narodil, jeho otec dočasne prišiel o moc a bol práve na úteku. Akbar tak bol vlastne druhým zakladateľom ríše. Po nástupe na trón v roku 1556 ju postavil na pevné mocenské aj ekonomické základy.
Zoznam vládnucich Mughalov.
Pozri Zoznam vládcov Mughalskej ríše
Washington on the Brazos

Washington on the Brazos bola osada pri rieke Brazos v Texase, neskôr v Mexiku, ktorá bola sídlom Konvencie v roku 1836 a kde bola podpísaná deklarácia nezávislosti.
Harrisburg (Texas)

Harrisburg (do roku 1892 písané ako "Harrisburgh") je sídlo v americkom štáte Texas východe od Houstonu, južne od Brays Bayou a Buffalo Bayou, západne od Brady's Island. Založené bolo pred rokom 1825 východne od Buffalo Bayou na mieste súčasného okresu Harris County v Texase, v oblasti, ktorá patrila Johnovi Richardsonovi Harrisovi. V roku 1926 bol pripojený k mestu Houston.
Harrisburgh

Harrisburg zvyčajne označuje mesto v Pensylvánii, pozri Harrisburg (Pensylvánia) v Spojených štátoch.
Existujú aj iné komunity s týmto menom:
Galveston

Galveston je ostrovné mesto v americkom štáte Texas a sídlo Galveston County. Nachádza sa v metropolitnej oblasti Houston–Sugar Land–Baytown. Má rozlohu 539,6 km² a žije tu 57 466 obyvateľov (2005). Nachádza sa približne 70 km južne od mesta Houston a je centrom turistických atrakcií a požičovní lodí.
Velasco

Velasco je sídlo v americkom štáte Texas. Nachádza sa na východnej strane rieky Brazos v juhovýchodnom Texase južne od mesta Angleton. Založené bolo v roku 1831. V roku 1956 tu žilo okolo 4000 obyvateľov, potom bolo pripojené k mestu Freeport v Texase, 27. júla 1957.
West Columbia (Texas)

West Columbia je mesto v americkom štáte Texas v Brazoria County v metropolitnej oblasti Houstonu. Má rozlohu a žije tu 4 255 obyvateľov (2000).
V októbri 1836 tu zasadal prvý Kongres Texaskej republiky.
West Columbia

West Columbia môže byť:
West Columbia (Južná Karolína)

West Columbia je mesto v americkom štáte Južná Karolína v okrese Lexington County. Má rozlohu a žije tu 13-tisíc obyvateľov (2000).
Havajské kráľovstvo

Havajské kráľovstvo bol štát na Havajských ostrovoch v rokoch 1810 - 1893. Vznikol postupne v rokoch 1795 až 1810, keď ostrov Havaj dobyl susedné ostrovy O'ahu, Maui, Moloka'i, Lana'i a Kaua'i. Bol to prvý spoločný štát Havajských ostrovov. V roku 1893 bola kráľovná Lili'uokalani nelegálne zvrhnutá v štátnom prevrate, ktorý začali americkí podnikatelia. O päť rokov neskôr sa Havaj stal teritórium USA, a v roku 1959 štátom.
Havajská republika

Havajská republika bolo formálne označenie Havaja v rokoch 1894 až 1898, keď bol republikou. Republika vznikla po období pod správou dočasnej vlády (1893 - 4. júla 1894) a zanikla prijatím uznesenia v Kongrese USA, podľa ktorého bol Havaj pripojený k Spojeným štátom a 7. júla 1898 sa stal územím USA.
Zoznam vládcov Mughalskej ríše

Toto je zoznam vládcov Ríše Mughalov/Mogulov.
Hopmanov pohár 1989

Hopmanov pohár 1989 bol prvý ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev. Prvé zápasy sa odohrali 28. decembra 1988 a finálové zápasy 1. januára 1989 na dvorcoch Burswood Entertainment Complex v austrálskom Perthe. Víťazom sa stalo družstvo Česko-Slovenska, Helena Suková a Miloslav Mečíř, ktoré vo finále porazilo družstvo Austrálie, Hana Mandlíková (ktorá v minulosti tiež reprezentovala Česko-Slovensko) a Pat Cash.